605edb30a998290b474cd54ad6924622
min kæreste har vasket min kat i vaskemaskinen. skal hun betale dyrlægeregningen?
forsikringsguiden.dk
2020.50
 først og fremmest må det siges, at det at føle skyld eller dårlig samvittighed ikke er det samme som, at din kæreste er juridisk ansvarlig for skaden på din kat, og at du har ret til erstatning.   for at din kæreste kan stilles til ansvar for skaden på din kat, skal hun altså have båret sig forkert ad, og det afhænger altid af de faktiske omstændigheder.   har hun opført sig, som andre normalt ville gøre i samme situation, er hun ikke ansvarlig for skaden og skal ikke erstatte noget. herudover skal du være opmærksom på, at man efter almindelig retspraksis normalt ikke skal erstatte noget, hvis man under et besøg laver en mindre tingskade, fx spilder et glas vin.   selvom domstolene ofte ikke mener, at man er ansvarlige for sådanne skader, kan gæstens (din kærestes) indboforsikring alligevel dække småskader, som sker under besøg hos andre, de såkaldte ”gæstebudsskader”. men du vil i givet fald ikke få fuld erstatning, da der normalt er en særlig selvrisiko på denne type skader.   generelt mener jeg dog, at det er svært at bebrejde din kæreste, at hun ikke har ledt efter din kat i vaskemaskinen, inden hun startede den. for vaskemaskinen er ikke en kats sædvanlige soveplads.  
383c0ae708d16e5af26dc97941fc6dcd
dækker indboforsikringen skader på dybfrostvarer som følge af pludselig strømafbrydelser?
forsikringsguiden.dk
2020.50
 ja, indboforsikringen dækker skader på køle- og dybfrostvarer som følge af tilfældig strømafbrydelse. der kan være beløbsbegrænsninger i dine forsikringsvilkår, ligesom forsikringen ikke dækker, hvis du eller en i husstanden selv er kommet til at afbryde strømmen. 
3e4793f27aaac22769789e3bbc197ae6
dækker min familieforsikring, hvis min søn flyver ind i nogen med sin drone?
forsikringsguiden.dk
2020.50
 selvom de fleste synes en drone er legetøj, er den efter loven en flyvemaskine. derfor er flyvning med en drone som hovedregel ikke dækket af en almindelig indboforsikring. når det er sagt, så er der alligevel nogle forsikringsselskaber, der dækker droner op til en vis størrelse. da der forskel på de enkelte forsikringsselskabers vilkår og vægtgrænser, er det en god idé at tjekke med dit selskab, hvordan i er dækket.   der er i øvrigt særlige regler for, hvor din søn må flyve med sin drone. fx må han ikke flyve med dronen i byområder. i skal også huske at registrere jer og få et dronetegn, hvis din søns drone vejer mere end 250 g. læs mere om reglerne for flyvning med droner på www.droneregler.dk. 
d466edeeb534cf3f77517135548b1a07
hvis forsikring dækker, hvis min lejer laver skade på mine ting?
forsikringsguiden.dk
2020.50
 skader på dit hus eller indbo skal normalt anmeldes til din egen hus- og/eller indboforsikring. husk, at du skal have adresse i huset, for at din indboforsikring normalt dækker. vær også opmærksom på, at hverken hus- eller indboforsikring dækker, hvis en lejer laver hærværk på dit hus eller dine ting eller stjæler noget. er din indboforsikring udvidet til at dække pludselige skader, kan den dog dække, hvis lejeren ved et uheld ødelægger dine ting, fx vælter en lampe.   inden du udlejer din bolig, er det en god idé at undersøge, om du kan udvide dine forsikringer mod skader, som en lejer laver. hvis du lejer ud gennem et bureau, fx airbnb, så kan der være en særlig forsikring gennem bureauet. det er også en god idé at fjerne værdifulde ting, inden du lejer huset ud. sørg også for at tage et depositum, når du lejer ud. 
8d63cd15421b52733d4ac4d041596d4f
hvordan er jeg dækket, hvis jeg pga. renovering udleverer mine nøgler til håndværkerne, og mine ting fx bliver ødelagt eller stjålet?
forsikringsguiden.dk
2020.50
 du har som forsikringstager ansvaret for, at din bolig er forsvarligt aflåst. ved tyveri fra en ulåst bolig risikerer du, at dit forsikringsselskab betragter det som simpelt tyveri og ikke indbrud. i så fald vil din forsikring dække mindre: fx er smykker og penge ikke dækket.   glemmer håndværkere at låse din lejlighed, vil din indboforsikring normalt betale erstatning, hvis man ikke kan bebrejde dig den manglende aflåsning. forsikringsselskabet kan forsøge at kræve erstatningen betalt tilbage af håndværkerfirmaet.   din forsikring dækker normalt ikke tyveri eller hærværk begået af personer, der har lovlig adgang til din bolig. tager eller ødelægger håndværkeren dine ting, kan hans arbejdsgiver i visse tilfælde komme til at betale erstatning. bed dit selskab bekræfte på skrift, hvordan din forsikring dækker, når håndværksarbejdet ikke er igangsat af dig, inden du udleverer nøglen. 
a0cdcca00776855f21bf315debe3b1cc
hvorfor dækker min forsikring ikke min arbejdstelefon, og kan mit forsikringsselskab tvinge mig til at købe min computer et bestemt sted?
forsikringsguiden.dk
2020.50
 din indboforsikring dækker dine private ejendele. derfor er ting, som du bruger erhvervsmæssigt, som hovedregel ikke dækket. det betyder, at din arbejdsgiver i stedet må anmelde tyveriet af telefonen til sin eventuelle forsikring.   når du har været udsat for en skade, skal din erstatning så vidt muligt stille dig som før skaden. der står i de fleste forsikringsvilkår, at forsikringsselskabet kan genlevere tilsvarende ting. med tilsvarende menes ting som i værdi, kvalitet, egenskaber og udseende svarer til de ting, der skal erstattes.   hvis du ikke ønsker at købe din computer gennem dit forsikringsselskab, kan du få udbetalt det beløb, som de kunne købe computeren til. dit forsikringsselskab kan altså ikke tvinge dig til at købe computeren hos en bestemt leverandør. men hvis computeren er dyrere hos din egen forhandler, så vær opmærksom på, at du selv skal betale merprisen. 
bc72dfd64ff6263e238d26ed4e0bfac0
jeg har fået stjålet en masse smykker ved et indbrud. forsikringsselskabet har tilbudt mig genlevering af smykkerne eller en erstatning, som ligger noget under værdien, kan de gøre det?
forsikringsguiden.dk
2020.50
 forsikringsselskabet kan vælge at genlevere, hvis det er muligt at finde tilsvarende smykker. hvis du ikke ønsker en genlevering, skal selskabet betale en erstatning, som svarer til den pris, de kan foretage genlevering til. 
a29e9d35f857a2cf8cf806e480c8a987
min datters skole indsamler elevernes mobiltelefoner i timen. hvordan er jeg dækket, hvis telefonen bliver stjålet eller ødelagt i skolens varetægt?
forsikringsguiden.dk
2020.50
 når du giver dit barn en mobiltelefon med i skole, er ansvaret for telefonen dit eget, fuldstændig på samme måde som andre ting, dit barn tager med i skole. har du en indboforsikring, er mobiltelefonen dækket på samme måde som alle jeres andre ting. det vil sige, at forsikringen normalt dækker, hvis den bliver stjålet. kun hvis i har købt en særlig tillægsforsikring, kan telefonen være dækket, hvis den fx falder på gulvet og går i stykker. har du ikke en indboforsikring, eller dækker din egen forsikring ikke den skade, der er sket, kan skolen kun komme til at betale erstatning, hvis skaden er sket ved skolens fejl eller forsømmelser. det kan fx være, hvis de ikke har opbevaret telefonerne forsvarligt. det afhænger af en konkret vurdering af, hvordan skaden er opstået. bed derfor skolen gøre, hvad de kan for at mindske uheld, eksempelvis ved at opbevare bakken i aflåst skab. 
724cdb995073f319a9bdf6b4a34ed41e
min stjålne cykel er blevet fundet - skal jeg betale min erstatning tilbage og vil jeg få et beløb til reparation af cyklen?
forsikringsguiden.dk
2020.50
 når et forsikringsselskab har udbetalt erstatning for din cykel, tilhører cyklen dit forsikringsselskab. du vil ikke få yderligere erstatning, men du kan måske aftale med dit forsikringsselskab, at du kan købe cyklen tilbage, hvis du er interesseret i det. 
546cca2a49a6726876d0abc5bc2c7079
skal jeg betale forsikringspengene tilbage, når min cykel dukker op igen? 
forsikringsguiden.dk
2020.50
 når dit forsikringsselskab har erstattet din cykel, har de krav på at få udleveret din gamle cykel. du kan altså ikke få både erstatning og cykel.   ønsker du i stedet at beholde den gamle cykel, må du spørge dit selskab, om det er muligt at tilbagekøbe cyklen for et nærmere aftalt beløb. herefter står det dig frit for, om du vil sælge den nye cykel brugt.   havde dit forsikringsselskab ikke betalt erstatning, kunne du selvfølgelig beholde cyklen og få dækket eventuelle reparationsudgifter i stedet. men så stod du heller ikke med to cykler. 
7c873f3a64fbfeea40e13e1267c7c159
vi har en cykel, som har været udsat for hærværk. dækker indboforsikringen?
forsikringsguiden.dk
2020.50
 indboforsikringen dækker normalt, hvis der sker hærværk i forbindelse tyveriforsøg eller tyveri af cyklen. er der alene tale om hærværk på cyklen, dækker mange forsikringer kun, hvis det sker ved din helårsbolig. 
45b128cd443e4da7f5cda9c95a8cc65e
hvilken forsikring dækker bekæmpelse af væggelus i min lejlighed? 
forsikringsguiden.dk
2020.50
 hvis du bor til leje, er det din udlejer, der skal betale for bekæmpelsen, hvis du uforskyldt har fået væggelus. bor du i ejerlejlighed, skal du normalt selv betale for bekæmpelsen af væggelus. desværre dækker en udlejers/ejerforenings ejendomsforsikring eller din egen indboforsikring sjældent den slags insektangreb. de dækker eksempelvis ved vandskader, indbrud og brand. kriteriet, for at forsikringen generelt dækker, er i alle tilfælde, at skaden er opstået pludseligt. insektangreb er ikke pludselige skader. insekter laver skade over tid, og derfor dækker en standard forsikring ikke. flere forsikringsselskaber tilbyder dog en række tilkøbsmuligheder, fx en dækning mod træødelæggende svampe og insekter samt en skadedyrsforsikring, som dækker fx gnaveskader efter rotter, mus eller mår. det er derfor langt fra alle skadedyr, som man kan forsikre sig mod, ligesom man i mange tilfælde selv må betale for bekæmpelsen af dem. kun få forsikringsselskaber tilbyder en dækning for bekæmpelse af bl.a. væggelus som en tilkøbsdækning på hhv. hus- og indboforsikring. du må undersøge med dit eget forsikringsselskab, hvordan de dækker. hvis ikke din forsikring er udvidet med en dækning mod væggelus, hænger du desværre selv på regningen for at få bekæmpet væggelusene. 
d5caffb645692099b4119ba701f6ecc1
kan jeg kræve erstatning fra min overbo for en vandskade, der stammer fra hans altan? 
forsikringsguiden.dk
2020.50
 i første omgang skal skaden anmeldes til andelsforeningens bygningsforsikring, også selvom din overbo eventuelt er skyld i skaden. som hovedregel har du kun mulighed for at kræve erstatning af din overbo eller hans forsikringsselskab, hvis ikke andelsforeningens bygningsforsikringen dækker din skade. det skyldes, at man som privatperson ikke bliver erstatningsansvarlig, når man er skyld i skader på andres ting, hvis skadelidte (dig) selv har en forsikring, der dækker. dette gælder dog ikke, hvis man har båret sig groft uagtsomt ad. hvis ikke skaden er dækket af bygningsforsikringen, må du bede din overbo om at anmelde skaden til sit forsikringsselskab, hvis han har en indboforsikring. er din overbo ikke forsikret, kan kun domstolene afgøre, om din overbo er forpligtet til at betale for din vandskade. 
70faba7716274c42ec4466da40f40e28
hvorfor dækker min søns forsikring ikke tyveri af ekstranøgle og nøgler til hans mc?
forsikringsguiden.dk
2020.50
 din søns indboforsikring dækker hans eget indbo samt ting, som han har lånt eller lejet af andre. hvis du opbevarer ting uden for din egen adresse, skal du som hovedregel anmelde eventuelle skader til dit eget forsikringsselskab. du må derfor anmelde tyveriet til jeres egen indboforsikring. i forbindelse med tyveri af nøgler kan rimelige udgifter til redning og bevaring af indbo være dækket – herunder omstilling af låse. men forsikringen dækker kun, når der er umiddelbar fare for, at der opstår et nyt indbrud i din bolig. det er op til jeres forsikringsselskab at vurdere. som minimum skal man dog kunne identificere adressen, som nøglen hører til. du kan eventuelt finde eksempler på, hvor forsikringen dækker og ikke dækker på ankenævnet for forsikrings hjemmeside – www.ankeforsikring.dk. med hensyn til din søns motorcykel dækker indboforsikringen normalt ikke tyveri af motorkøretøjer eller dele dertil, dvs. heller ikke nøglen til hans motorcykel. det skal i stedet dækkes af motorkøretøjets kaskoforsikring. da din søn ikke har kaskoforsikret sin motorcykel, må han altså desværre selv betale for en omstilling af låsen. 
370a96c88ab414c9b12853fa45a02b3e
hvilken forsikring kræver en elcykel?
forsikringsguiden.dk
2020.50
 en elcykel, der kan køre stærkere end 25 km/t, bliver forsikringsmæssigt betragtet som et motordrevet køretøj - og altså ikke en cykel. din kones cykel er derfor som hovedregel ikke omfattet af en indboforsikring, når den kan køre op til 45 km/t. den 1. juli 2018 trådte en forsøgsordning for speed pedelecs (tohjulede motordrevne køretøjer) i kraft. det betyder, at speed pedelecs med en hastighed på op til 45 km/t må køre på veje og cykelstier. og det er lovpligtigt at have en ansvarsforsikring for sin speed pedelec. danske forsikringsselskaber har ikke pligt til at tilbyde en forsikring til speed pedelecs, ligesom det er forsikringsselskaberne, der afgør risikoen og dermed bestemmer prisen på både ansvars- og kaskoforsikring, hvis de har produktet på hylden. 
7824e92f788e716508ed2ebd4f03e149
dækker forsikringen ikke indbrud, når jeg har lagt feriebilleder på facebook?
forsikringsguiden.dk
2020.50
 helt generelt må man gerne lægge feriebilleder og andet på facebook. men man skal tænke sig om, når man gør det. for tyvene holder ikke kun øje med, hvilke huse der står tomme. de følger også med på fx facebook eller instagram. derfor skal man undgå at oplyse for mange detaljer, som nemt kan bruges af en indbrudstyv. samtidig er det en god ide at tjekke sine profilindstillinger og sikre, at man kun deler sine opdateringer med sine facebook-venner. den eneste situation, hvor forsikringen ikke dækker, er, hvis man har opført sig groft uagtsomt. det kan fx være, hvis man har fortalt, at nøglen ligger under måtten. et enkelt feriebillede, der fortæller, at i nyder ferien, sker der altså ikke noget ved i forhold din forsikring. men selv om forsikringen som hovedregel dækker, er det aldrig rart at komme hjem til et hus, der er endevendt af indbrudstyve. du kan selv gøre dit for at undgå ubudne gæster, mens du er på ferie. det handler først og fremmest om at få det til at se ud som om, at der er nogen hjemme og gøre det svært for tyven at komme ind: sørg for at dine låse, døre og vinduer er solide brug tænd/sluk udstyr til lys, tv, musik m.m. efterlad lidt rod bed din nabo holde øje med dit hus få andre til at tømme postkassen og bed dine naboer bruge din skraldespand vær forsigtig med de oplysninger, du deler på sociale medier - og tjek dine privatindstillinger. du kan finde flere gode råd på vores hjemmeside og på stopindbrud.dk. 
9a81601e7b62df3da565ea37e0148e0d
hvorfor dækker min indboforsikring ikke tyveri af ting, som jeg har glemt i et fly?
forsikringsguiden.dk
2020.50
 din indboforsikring dækker tyveri af dine ejendele. men desværre er det rigtigt, at forsikringen ikke dækker bortkomst eller tyveri af ting, som man glemmer eller på anden vis mister. det gælder i princippet, uanset hvor langt tid, der går, før du opdager, at du har glemt dem. hvis posen ikke er dukket op hos flyselskabet, kan kabine-, rengørings-, bagagepersonalet eller andre selvfølgelig have taget den. men i den situation, er der teknisk set tale om ulovlig omgang med hittegods og ikke tyveri. ankenævnet for forsikring har afgjort lignende sager. du kan finde eksempler på kendelser på deres hjemmeside – www.ankeforsikring.dk . se fx afgørelsen med nummeret 68326, som minder om din situation. 
9e50c5fbb3565adcae4463f6fed9563c
kan jeg kræve erstatning af min udlejer, når jeg falder på hans glatte fortov?
forsikringsguiden.dk
2020.50
 som hus- og grundejer har man ansvaret for at rydde sit fortov for sne og sikre, at der ikke er glat. det skal ske hurtigst muligt, efter sneen er faldet.   når du bor i lejlighed, er det din udlejer, der skal sørge for snerydning og glatførebekæmpelse på fortove, trapper, stier osv., der hører til grunden. har din udlejer ikke gjort det, kan han/hun komme til at betale for dine skader. ansvaret er dog ofte dækket af udlejerens forsikring. for de fleste hus- og ejendomsforsikringer indeholder en hus- og grundejeransvarsforsikring, som dækker, hvis man som ejer/bruger af en ejendom er skyld i, at andre kommer til skade.   det er altid en konkret vurdering, om din udlejer har forsømt sine forpligtelser eller ej. som hovedregel skal der være ryddet for sne mellem kl. 7-22 på hverdage og søndag først fra kl. 8. har det fx sneet midt om natten, eller er det begyndt at sne, mens husejeren var på arbejde, har man ikke nødvendigvis krav på erstatning. vær også opmærksom på, at det er dig, der skal bevise, at udlejeren ikke har overholdt sine forpligtelser og er skyld i dine skader. udsagn fra eventuelle vidner og billeder af uheldsstedet, kan være en hjælp for dig.   i første omgang må du få din udlejer til at anmelde uheldet til sit forsikringsselskab. de vil herefter tage stilling til, om man kan bebrejde din udlejer, og dermed, om du kan få erstattet dine behandlingsudgifter og eventuelle andre følger.   hvis du ikke allerede har anmeldt det til dit eget forsikringsselskab, skal du også gøre det. du kan nemlig også få erstatning for bl.a. varige mén og eventuelt også behandlingsudgifter fra din egen ulykkesforsikring, selvom andre er skyld i din ulykke. du kan dog ikke få dækket mere end de faktiske udgifter. dvs. behandlingsudgifterne bliver ikke dækket af både din ulykkesforsikring og udlejerens forsikring. 
e444458e549e9740949bcefb42504d97
hvorfor dækker min forsikring ikke under flyttearbejde/flytning?
forsikringsguiden.dk
2020.50
 formålet med en ansvarsforsikring er at friholde dig for erstatningsansvar, hvis nogen uberettiget rejser et krav mod dig samt at dække dit erstatningsansvar, hvis du er juridisk ansvarlig. det kræver først og fremmest, at du har båret dig forkert ad. din forsikring dækker derfor ikke alt.   hvis du hjælper andre fx med at flytte, kan den, du hjælper, som hovedregel ikke kræve erstatning, hvis du ødelægger noget ved et uheld. det er den risiko, man løber, når man har andre til at hjælpe sig. det kan være forklaringen på, at dit selskab ikke vil betale for reparationen af din vens guitar.   kun hvis du har båret dig meget ubetænksomt ad, kan skaden være dækket af din forsikring. for i sådan en situation kan man efter almindelig retspraksis godt komme til at betale erstatning. det lyder ikke til at være tilfældet her. derfor er min vurdering, at din ven selv må betale for reparationen af sin guitar.   du kan læse mere i vores pjece om ’vennetjenester og forsikring’, som du finder her . 
e2b917bbe70a594b493f5b61d5a255d5
er min cykel til 35.000 kr. dækket af en almindelig indboforsikring?
forsikringsguiden.dk
2020.50
 de fleste indboforsikringer inkluderer en cykeldækning. kun hos enkelte forsikringsselskaber skal man købe en særskilt cykelforsikring (betale ekstra) for at få dækket fx tyveri af eller hærværk på sin cykel. for at få dækket cykeltyveri, skal du som minimum have låst din cykel med en godkendt lås. du kan se, hvilke låse der er godkendt på varefaktas hjemmeside www.varefakta.dk . herudover skal du kunne oplyse cyklens stelnummer. har din cykel ikke et dansk stelnummer, skal du sikre dig, hvordan dit selskab dækker. for nogle selskaber dækker kun, hvis din cykel har et dansk stelnummer. du skal også være opmærksom på, at en almindelig indboforsikring normalt kun dækker cykler op til en vis værdi – typisk omkring 10.000-12.000 kr. pr. cykel, men beløbet kan variere. prisen på din cykel har derfor betydning for, om din forsikring dækker godt nok. du kan tjekke i din forsikringsaftale, hvor dyr din cykel må være for at være dækket af standarddækningen. da din cykel koster ca. 35.000 kr. fra ny, vil du normalt have brug for en speciel cykelforsikring. udover at forsikringssummen er højere på denne forsikring, dækker den ofte også flere typer af skader på cyklen, fx skader efter færdselsuheld, som ikke er dækket af din almindelige indboforsikring. du kan spørge dit forsikringsselskab, om du kan købe en cykelforsikring, om der er særlige låsekrav, og hvad forsikringen koster. du kan også tjekke dine forsikringsmuligheder hos andre forsikringsselskaber på forsikringsguiden.dk. dit forsikringsselskab kan kræve, at du fx låser cyklen med to låse i stedet for en. men så skal det stå i din forsikringsaftale. selvom dit forsikringsselskab ikke stiller særlige sikringskrav, er det alligevel en god ide at låse cyklen fast til noget for at besværliggøre arbejdet for en cykeltyv. du bør også tænke over, hvor du parkerer din cykel. 
c3a18afc9a3d391bad5ff065d9b25b16
hvordan er jeg stillet, hvis jeg bliver kørt ned af et el-løbehjul?
forsikringsguiden.dk
2020.50
 den 17. januar 2019 trådte en ny forsøgsordning i kraft for motoriserede løbehjul. der gælder helt bestemte regler for brug af disse løbehjul. for det første skal man være 15 år for at køre på de motoriserede løbehjul. dernæst skal man køre efter de samme regler som cykler, dvs. køre på cykelstien, hvis der er sådan en. selvom løbehjulene forsikringsmæssigt bliver sammenlignet med et motorkøretøj, er det kun løbehjul, der udlejes, som skal være ansvarsforsikret. skulle uheldet være ude, er det vigtigt, at du først og fremmest får noteret en række oplysninger, bl.a. ulykkessted, tidspunkt, navn, adresse, tlf. nr. og forsikringsselskab på den person, som er kørt ind i dig, og hvem der ejer løbehjulet – herunder om det var et lejet løbehjul. hvis du eller dine ting bliver påkørt af en person, som kører på et lejet løbehjul, er du sikret erstatning på samme måde, som havde det været en bil, du var blevet kørt ned af. uheldet skal derfor anmeldes til løbehjuludlejerens lovpligtige ansvarsforsikring. hvis din bil er kaskoforsikret, dækker bilforsikringen også skader på din bil. men der kan være en selvrisiko, som du selv skal betale i første omgang. har du ikke en kaskoforsikring, ville du derimod skulle gå direkte til udlejerens forsikringsselskab. er løbehjulet ejet af en privatperson, er der ingen pligt til at forsikre sig, og det er almindelige regler i dansk erstatningsret, som gælder. det betyder, at dine muligheder for at få erstatning afhænger af 1) om føreren har gjort noget forkert, dvs. opført sig uagtsomt, og 2) om føreren har en indboforsikring, som dækker skader, der sker ved kørsel på et motoriseret løbehjul. nogle motoriserede løbehjul kan køre op til 20 km/t., og mange indboforsikringer dækker ikke skader, der sker ved brug af et motoriserede køretøjer, som kan køre hurtigere end 15 km/t. nogle selskaber har omvendt valgt at udvide forsikringen til ekstraordinært at dække disse kørselsskader. hvis en privat ejer ikke har en forsikring, eller hans forsikring ikke dækker dine skader, er du ikke overladt til dig selv. det skyldes, at du i sådan en situation kan anmelde dine skader til  dansk forening for international motorkøretøjsforsikring (dfim). dfim er en garantifond, der sikrer, at du som tilskadekommen kan få erstatning, selvom et motorkøretøj ikke er forsikret. dfim vil efterfølgende forsøge at kræve erstatningen tilbagebetalt af ejeren/føreren af løbehjulet. til sidst bør du også anmelde uheldet til dit eget forsikringsselskab, hvis du er kommet til skade og har en ulykkesforsikring. den kan nemlig dække dine eventuelle varige mén og eventuelle behandlingsudgifter efter en påkørsel, selvom du får erstatning fra førerens ansvarsforsikring eller dfim. jeg håber, at mit svar har givet dig klarhed over reglerne. du kan finde mere information på vores hjemmeside samt færdselsstyrelsens hjemmeside. 
33c9c7401271d6f5f9cf86bd17df600a
dækker min indboforsikring tyveri af vasketøj fra et ulåst vaskerum eller tørresnor i gården?
forsikringsguiden.dk
2020.50
 en indboforsikring dækker de fleste former for tyveri. men der kan være en række begrænsninger i dækningen, når der er tale om simpelt tyveri, dvs. tyveri fra en ulåst bygning eller uden for bygning.   bl.a. dækker en indboforsikring normalt kun særligt værdifuldt indbo op til et vist beløb. det kan eksempelvis være kunst, elektronik, spiritus m.m. og værdier som penge, smykker samt guld- og sølvtøj er aldrig dækket ved simpelt tyveri.   tøj bliver betragtet som almindeligt indbo og vil normalt være dækket fuld ud, hvis det bliver stjålet fra enten vaskerum eller jeres tørreplads i gården.   
a98e99a07ebfdc764ac15b163874e6d9
kan jeg få erstatning fra en medspiller, når jeg river mit korsbånd over i en tackling?
forsikringsguiden.dk
2020.50
 fodbold er desværre en af de sportsgrene, hvor flest danskere kommer til skade. og når du dyrker holdsport, accepterer både du og dine medspillere den risiko, der altid er ved at dyrke sport. nemlig at der kan opstå uheld.   det betyder, at du som hovedregel ikke får erstatning fra en medspiller, når du kommer til skade under en fodboldkamp.   generelt vil jeg anbefale dig at købe en ulykkesforsikring. med den kan du få erstatning, hvis du i fremtiden kommer ud for en ulykke og får varige mén på mindst 5 pct. den kan også dække behandlingsudgifter til fx fysioterapi samt tandskader. på forsikringsguiden.dk kan du nemt sammenligne pris og dækning på ulykkesforsikringer. 
2059280b8aaf25e469c2b0952334a920
dækker min indboforsikring min telefon, som er røget en tur i vaskemaskinen?
forsikringsguiden.dk
2020.50
 om din indboforsikring dækker din ødelagte telefon afhænger af, hvordan du har forsikret dig.    de fleste indboforsikringer dækker, hvis dine ting kortslutter. men hvis dine ting, herunder din telefon, bliver udsat for vand, væske, fugt og lignende, skal du normalt have udvidet din forsikring med en særlig elektronikdækning. den dækker normalt pludselige skader, dvs. når både årsagen til at skaden sker, og dens følger sker øjeblikkelig og uventet. skaden må ikke ske over tid. da de færreste mobiltelefoner er vandtætte, er telefonen formentlig blev ødelagt meget kort tid efter, at der er kommet vand ind i maskinen.    har du en elektronikforsikring, vil jeg anbefale dig at anmelde skaden til dit forsikringsselskab. du skal dog være opmærksom på, at der ofte er en særlig selvrisiko ved elektronikskader. i første omgang vil dit forsikringsselskab derfor nok bede dig undersøge, om telefonen kan repareres, og hvad det eventuelt koster. det kan være, at de kan henvise dig til en af deres samarbejdspartnere.    har du ikke udvidet din indboforsikring med en elektronikdækning, vil du desværre selv skulle betale for en reparation eller en ny telefon.  
62d11e0d2cf56a392cb3c9a1984cd54b
skal vi betale erstatning til vores søns pædagog for et par ødelagte briller?
forsikringsguiden.dk
2020.50
 institutionen har pligt til at sikre deres ansatte ved arbejdsskader, dvs. ulykker som sker under arbejdets udførelse, herunder brilleskader. derfor skal pædagogen i første omgang anmelde uheldet til kommunen. kommuner er ofte selvforsikrende, men det ændrer ikke på, at pædagogen kan have ret til erstatning efter lov om arbejdsskade. i øvrigt kan man normalt ikke gøre børn under 5 år ansvarlige for deres handlinger. det skyldes, at børn i den alder har svært ved at vurdere, hvad der er rigtigt og forkert. hvis kommunens forsikring af en eller anden årsag ikke dækker, kan i undersøge, om jeres indboforsikring i stedet dækker. for selvom mindre børn normalt ikke bliver erstatningsansvarlige, dækker de fleste indboforsikringer, som inkluderer en ansvarsforsikring, alligevel visse skader, som børn under 5 år laver, hvis det manglende juridiske ansvar alene skyldes barnets alder eller manglende udvikling. personskader vil normalt altid være dækket, mens kun nogle selskaber dækker tingskader – og med en særlig selvrisiko. i er ikke forpligtet til at betale det, hvis jeres forsikring ikke dækker, eller hvis de fratrækker en selvrisiko i erstatningen. 
4113f260a89e197d1cb1368e132d514f
kan jeg ikke få erstattet penge og smykker, når en tyv er brudt ind ad mit vindue, der stod på klem
forsikringsguiden.dk
2020.50
 for at en indboforsikring dækker indbrudstyveri, skal alle døre være låst og vinduer lukket og tilhaspede. som forsikringstager har du ansvaret for at sikre, at din bolig er forsvarligt aflåst, når du forlader den. hvis du overtræder denne forpligtelse uagtsomt, dækker dit forsikringsselskab efter  reglerne for simpelt tyveri - og ikke indbrudstyveri. det betyder, at smykker, guld og sølv, kontanter og lignende værdier ikke er dækket. desuden er særligt værdifuldt indbo som fx elektronik, kunst, antikviteter m.m. kun dækket op til et vist beløb, som fremgår af din forsikringsaftale. et vindue, som står på klem i et sikkerhedsbeslag, vil som hovedregel ikke blive betragtet som forsvarligt aflåst. heller ikke selv om man er hjemme. det kan dog have betydning, hvor vinduet er placeret, og hvordan tyven konkret har skaffet sig adgang til boligen.   det vil altid være en konkret vurdering, om du har overtrådt sikkerhedskravet uagtsomt. i den forbindelse lægger man bl.a. vægt på, om tyveriet er sket, fordi vinduet ikke var lukket. da tyven kunne komme ind alene ved at bryde beslagene op, mener jeg, at chancen for at få erstattet din kones smykker og jeres rejsevaluta er meget lille. 
be78bfbef4259120e0f410b339126d13
hvordan er man dækket under frivilligt arbejde?
forsikringsguiden.dk
2020.50
 den frivilliges egen indboforsikring (hvor en ansvarsforsikring er inkluderet) vil normalt ikke dække, hvis man laver skade under arbejde for andre – heller ikke selvom der er tale om frivilligt arbejde. det ansvar kan man i stedet sikre sig mod ved at købe en erhvervsansvarsforsikring. hvem der skal købe forsikringen, afhænger af, om der er tale om et ansættelsesforhold eller ej. det er altid en konkret vurdering, og det er uden betydning, at reparatørerne er ulønnede. derimod har det betydning, i hvis interesse arbejdet udføres.   hvis der er tale om et ansættelseslignende forhold arbejdsgiveren (caféen) hæfter for sine frivillige ansattes (reparatørernes) fejl og forsømmelser efter reglerne i danske lov 3-19-2. en ansvarsfraskrivelse som jeres er i den situation ugyldig. det betyder, at du/i som stifter af cafeen kan komme til at hæfte for eventuelle skader på trods af, at i ikke selv udfører reparationer. derfor bør caféen købe en erhvervsansvarsforsikring, som dækker både indehavere og reparatører. hvis der ikke er tale om et ansættelseslignende forhold hver reparatør agerer i princippet som selvstændig, og de må selv forsikre sig mod skader, der sker i forbindelse med reparationsarbejdet. det betyder altså, at de selv må købe en erhvervsansvarsforsikring. 
fd7878e3cee5c1425fdb277fcba3d188
hvor meget kan mit forsikringsselskab nedsætte min erstatning på møbler, gryder, service og lignende?
forsikringsguiden.dk
2020.50
 det er en individuel vurdering, hvor meget der kan afskrives på genstande, som der ikke gælder en specifik afskrivningstabel for. det afhænger i høj grad af, hvilke ting der er tale om samt tingenes værdi, kvalitet, levetid osv. typisk har du krav på at få erstattet nye ting (under 1-2 år) til nyværdi, dvs. genanskaffelsesprisen. er dine ting mere end 2 år, erstatter din forsikring til nytteværdi. det betyder, at forsikringsselskabet kan nedskrive værdien pga. alder, brug, nedsat anvendelighed eller andre omstændigheder. fradrag for alder og brug kan kun ske, hvis nytteværdien, dvs. den glæde du kunne have haft af genstanden, var væsentlig nedsat før skaden. med andre ord kan der gøres fradrag for alder og brug på ting, der bliver udskiftet med jævne mellemrum (fx beklædning). derimod skal der mere til, at forsikringsselskabet kan gøre et fradrag for alder og brug på ting, der sjældent bliver udskiftet og ikke har en bestemt levetid (fx antikviteter og ægte tæpper). 
12f3ce5e09cfee7f5ec6b925a87fda8e
er en elektronikforsikring nødvendig?
forsikringsguiden.dk
2020.50
 om forsikringen er nødvendig, er en helt individuel vurdering. det afhænger bl.a. af, hvor meget du selv har råd til at betale, hvis uheldet er ude, hvor meget varen koster, og hvordan du er dækket i forvejen.   en tillægsforsikring dækker pludselige skader og funktionsfejl - fx hvis du taber din computer på gulvet, eller hvis der sker mekaniske fejl eller nedbrud, som gør computeren ubrugelig.   din egen indboforsikring dækker fx brand, tyveri og skader efter skybrud. men den dækker normalt ikke øvrige pludselige skader, som en tillægsforsikring (tryghedsforsikring) gør. kun hvis du har udvidet din indboforsikring med en elektronikdækning eller en dækning for pludselige skader, kan der være et overlap.   du skal være opmærksom på, at der kan være flere forskelle mellem den forsikring, som du kan købe i butikken, og den du kan købe hos dit eget forsikringsselskab. jeg vil nævne et par af dem her:   den forsikring, du kan købe i butikken forsikringen skal købes samtidig med den vare, du ønsker at forsikre. forsikringen dækker kun det enkelte apparat, du køber. vær opmærksom på, at forsikringen ophører, hvis din computer bliver stjålet eller totalskadet inden forsikringens udløb. der kan være forskellige dækningsperioder fra 1 til 4 år. der sker typisk ikke afskrivning på erstatningen pga. alder. men nogle forsikringer erstatter maksimalt købsprisen ved totalskade. der kan være en selvrisiko på udvalgte apparater, fx på mobiltelefoner og computere. der kan være en begrænsning på, hvor mange skader, du kan anmelde.   den forsikring, du kan købe via din indboforsikring du kan købe forsikringen løbende, dvs. når som helst. forsikringen dækker hele husstandens elektronik (til indendørs brug). forsikringen kan enten dække i en tidsbegrænset periode uden afskrivning, eller den kan dække i hele apparatets levetid typisk med afskrivning fra en vis alder. tjek dine forsikringsvilkår. ved totalskade bliver erstatningen beregnet med udgangspunkt i prisen for et tilsvarende produkt. der er typisk en generel selvrisiko på mellem 1000-2000 kr. 
9f06b127963a46b75a5cf0cd7202859f
hvorfor kan jeg ikke få erstattet tyveri af en privat spillepulje?
forsikringsguiden.dk
2020.50
 det korte svar på dit spørgsmål er: fordi det ikke er dine penge.   dine kollegaer skal som hovedregel anmelde tyveriet til deres egen indboforsikring. den dækker også tyveri af indbo, som midlertidigt bliver opbevaret uden for forsikringsstedet. det er dog vigtigt, at de hver især kan dokumentere deres andel af pengene.   når man opbevarer sine ting (særligt penge og andre værdifulde ting) hos andre, er det altid en god ide at sikre sig, at tingene holdes adskilt fra de andre ting på adressen, og at de er opbevaret på forsvarligt vis, fx i en aflåst boks/pengeskab.   du skriver ikke præcist, hvordan pengene har været opbevaret. men det er kun, hvis du fx havde haft pengene i din egen pung, så det ikke var muligt at adskille ”spillepuljen” fra dine øvrige kontanter i pungen, at din forsikring kunne komme til at dække. 
d4d0b290b227696f818fea803993947d
kan man deles om en indboforsikring i et bofællesskab?
forsikringsguiden.dk
2020.50
 det langt fra er sikkert, at man kan deles om én indboforsikring i et bofællesskab. det afhænger af, hvor mange man bor sammen, og hvilket forsikringsselskab man henvender sig til.   de fleste indboforsikringer dækker bofællesskaber op til maksimalt to personer. det er uanset, om man bor sammen som kærester eller venner.   kun enkelte forsikringsselskaber dækker, hvis man bor flere end to personer sammen. og i nogle tilfælde kræver det, at man får skrevet alle bofællers navne ind i forsikringsaftalen. det er vigtigt, at man tjekker forsikringsvilkårene.   en af årsagerne til, at det kan være svært at finde et forsikringsselskab, som vil forsikre bofællesskaber er, at der typisk kommer flere fremmede ind og ud af lejligheden, hvor der bor mange unge sammen. det kan være nemt for andre gæster at stjæle fra en bofælles ulåste værelse, og det kan være svært at holde styr på, hvem der ejer hvad. hvis ikke det er muligt at finde et forsikringsselskab, som vil forsikre alle personer i bofællesskabet på en samlet forsikring, kan man  være nødt til at købe en forsikring hver. her skal man være opmærksom på, at et forsikringsselskab kan stille krav til, hvordan lejligheden er indrettet, fx om man kan låse af til de enkelte værelser, ligesom forsikringen ikke altid dækker indbo, som befinder sig i lejlighedens fællesarealer. 
2e63096d07650dc5ad27ca209115a5e9
kan jeg få erstattet min cykel, når jeg har mistet min kvittering?
forsikringsguiden.dk
2020.50
 når du anmelder et tyveri, skal du kunne sandsynliggøre, at du har haft den anmeldte cykel. selvom en kvittering er en af de letteste måder at gøre det på, er der andre former for dokumentation. det kan fx være et foto eller et garantibevis.   desuden skal du kunne oplyse stelnummer og dokumentere, at den har været låst med en godkendt lås for at få erstatning. du skal også oplyse cyklens stelnummer, når du anmelder tyveriet til politiet.   og faktisk fortæller bogstavkombinationen i cyklens stelnummer typisk også alderen og mærket på cyklen. et stelnummer er nemlig bygget op omkring 3 elementer: fabrikant navn unikt serienummer årstal for produktionen   hvis du både har stelnummeret og et billede, er der derfor mulighed for, at du kan få erstattet din cykel, selvom du har mistet din kvittering. 
8aa7aa2b4af7a7f9722cf68910e92212
dækker min indboforsikring en robotplæneklipper?
forsikringsguiden.dk
2020.50
 en robotplæneklipper normalt være omfattet af en almindelig indboforsikring. du skal dog være opmærksom på, at der kan gælde særlige grænser for, hvor dyr din plæneklipper må være, dvs. hvor meget din forsikring højst erstatter, og så er det ikke alle skader, som forsikringen dækker. vejrskader din indboforsikring dækker ikke skader efter storm eller regnvejr på udendørs ting. mange forsikringer dækker heller ikke kortslutningsskader på apparater, som kun er til udendørs brug. derfor er det en god ide at beskytte den mod skader ved ikke at lade den køre i fx tordenvejr, storm og voldsomt regnvejr.   i nogle forsikringsselskaber kan du købe en udvidet elektronikforsikring, som dækker fx kortslutning og funktionsfejl. men vær opmærksom på, at ikke alle elektronikforsikringer dækker apparater til udendørs brug.   derfor er det en gode ide at tjekke dine forsikringsvilkår eller spørge dit forsikringsselskab, hvad der gælder for din forsikring. 
f8f229d56d5829f08a8e939ca594ebd6
dækker min forsikring en lånt trailer?
forsikringsguiden.dk
2020.50
 som låner er man forpligtet til at levere lånte ting, her traileren, tilbage i samme stand.    hvis man som ejer vil være sikker på at få erstatning ved tyveri eller skader, skal man købe en særskilt kaskoforsikring på traileren, som dækker pludselige skader.    for en låners indbo-/ansvarsforsikring dækker aldrig skader på en lånt trailer, da der ikke er tale om indbo. ejeren må i stedet kræve erstatning af dig som låner, hvis han/hun ikke har kaskoforsikret traileren. 
e6780f9becb65c438f5ca06f38887308
er mit vinkøleskab dækket af min indboforsikring?
forsikringsguiden.dk
2020.50
 i princippet kan hårde hvidevarer være omfattet af såvel en husforsikring som en indboforsikring (medmindre de er direkte undtaget), hvis de kortslutter.   i praksis bliver hårde hvidevarer dog fortrinsvist dækket på en husforsikring, hvis man bor i eget hus. det skyldes bl.a., at forsikringsbranchen har indgået en administrativ aftale om, at hårde hvidevarer skal dækkes på husforsikringen, når denne findes af hensyn til dobbeltforsikring. du kan finde og læse mere i fordelingsvejledningen  (side 15) på forsikring & pensions hjemmeside.   du er, som forsikringskunde, ikke bundet af en sådan aftale. men det kan være årsagen til, at dit forsikringsselskab har sagt, at det er din husforsikring, som skal dække evt. skader. du har med andre ord lov til at anmelde en skade, som er dækket af begge forsikringer, til hvem af dem, du ønsker. udover at din selvrisiko kan være forskellig, kan der også gælde forskellige regler for afskrivning alt efter, hvor gammelt køleskabet er.   hvis en skade er dækket af to forsikringer, hæfter begge forsikringsselskaber som om, at de var eneforsikret, og de må efterfølgende fordele ansvaret mellem sig efter forsikringsaftalelovens regler. 
ca1412a1c4a1dbf8f890b6ebcb89d558
hvordan er vi dækket, når vores søn får udleveret en ipad fra skolen?
forsikringsguiden.dk
2020.50
 ankenævnet for forsikring har tidligere slået fast, at når elever er forpligtet til at tage imod undervisningsudstyr, som skolen udleverer, kan skolen ikke generelt frasige sig ansvaret ved hændelige uheld. dvs. hvis man ikke kan bebrejde jeres barn, at uheldet er opstået. i sådan en situation (hændeligt uheld) må skolen i stedet selv erstatte ipad’en.   hvis jeres barn er skyld i uheldet, er situationen lidt anderledes og noget mere kompliceret. her spiller skolens forsikringsforhold også ind.   hvis skolen har en forsikring eller er selvforsikret hvis skolen har en forsikring, der dækker tyveri eller skade, skal jeres barn have gjort noget indlysende farligt (groft uagtsomt) eller have ødelagt den med vilje, for at jeres barn/i kan blive mødt med et erstatningskrav fra skolen eller deres forsikringsselskab.   det samme gælder, hvis kommunen kan betragtes som selvforsikret. mange kommuner er selvforsikrede for skader indtil en vis størrelse eller ved bestemte typer af skader. det betyder, at kommunale skoler ikke altid har en forsikring gennem et forsikringsselskab.     hvis skolen ikke har en forsikring   hvis skolen ikke har en forsikring eller ikke er selvforsikret, stilles jeres barn til ansvar efter de almindelige erstatningsregler. det kræver altså blot, at jeres barn har båret sig uforsigtigt ad (uagtsomt), fx er faldet i søvn i toget og har fået stjålet ipad’en.   desuden kan i som forældre i den situation komme til at hæfte for de første 7.500 kr. efter lov om hæftelse for børns erstatningsansvar.   jeres egen forsikring selvom i har en indboforsikring, som også indeholder en ansvarsdækning, kan i ikke være sikre på, at den dækker, hvis regningen ender hos jer.   nogle forsikringsselskaber dækker skader på udleveret udstyr, mens andre ikke gør, fordi der ikke er tale om et lån i juridisk forstand, når brugen af ipad’en sker i både elevens og skolens interesse.   jeg vil derfor råde jer til at få afklaret to ting: om skolen har en forsikring eller ej om jeres egen indboforsikring dækker, hvis ipad’en bliver stjålet eller går i stykker   
e7497c2d67b66b18f4584ba8d220ebc4
hvad skal jeg betale i erstatning til en person, jeg har kørt ned (jeg har ingen forsikring)?
forsikringsguiden.dk
2020.50
 selvom du ikke har en forsikring, er du forpligtet til at betale erstatning til den tilskadekomne efter erstatningsansvarslovens almindelige regler. det betyder med andre ord, at du er forpligtet til at betale følgende erstatninger:   svie og smerte, en kompensation på 210 kr. pr. dag vedkommende er syg evt. tabt arbejdsfortjeneste rimelige og nødvendige behandlingsudgifter, fx fysioterapi erstatning for evt. varige mén – det vil ofte først kunne afgøres efter ca. 1 år erstatning for de ødelagte briller – reparation hvis det er muligt eller erstatning for et par tilsvarende briller (dagsværdi), dvs. hvad brillerne var værd inden skaden. det er en konkret vurdering, som afhænger af, hvad brillen koster fra ny, og hvor gammel den er. du kan finde en vejledende afskrivningstabel på briller i de fleste forsikringsselskabers vilkår for indboforsikringer på deres hjemmeside.   du kan læse mere i vores pjece om beregning af personskadeerstatning .   hvis du havde haft en indboforsikring kunne den have hjulpet dig. en indboforsikring indeholder nemlig en ansvarsforsikring, der kunne have dækket ovenstående udgifter, som du nu selv må betale til din studiekammerat. så selvom du ikke har så mange ting, og budgettet måske er stramt, er det en god ide at købe en forsikring, inden der sker flere uheld. på forsikringsguiden.dk kan du nemt sammenligne pris og dækning på en indboforsikring. 